CELEX: C2006/086/87
Language: et
Date: 2006-04-08 00:00:00
Title: Kohtuasi F-2/06:  5. jaanuaril 2006  esitatud hagi –Marcuccio  versus  komisjon

8.4.2006   
            
            
               ET
            
            
               Euroopa Liidu Teataja
            
            
               C 86/48
            
         5. jaanuaril 2006 esitatud hagi –Marcuccio versus komisjon
   (Kohtuasi F-2/06)
   (2006/C 86/87)
   Kohtumenetluse keel: itaalia
   Pooled
   
      Hageja: Luigi Marcuccio (Tricase, Itaalia) (esindaja: avvocato I. Cazzato)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada otsus, millega lõpetati menetlus, mille esemeks oli hagejale eelkõige personalieeskirjade artiklis 73 ette nähtud seaduslikele tagatiste tunnustamine seoses 10. septembril 2003. hagejaga toimunud õnnetusega;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Oma hagi toetuseks väidab hageja peamiselt seda, et vaidlusalune otsus on ilmselgelt ebaloogiline ja täielikult põhjendamata. Vaatamata sellele, et hageja oli korduvalt teatanud, esiteks, et ta oli äärmiselt huvitatud talle personalieeskirjade artiklis 73 sätestatud hüvitise määramise menetluse jätkamisest ja teiseks, et ta oli kostja poolt määratud arsti käsutuses, leidis kostja sellele vaatamata, et hageja ei olnud kõnealuse menetluse jätkamisest huvitatud ja tegi seetõttu otsuse menetluse lõpetamise kohta.
   Hageja leiab seejärel, et kostja rikkus seadust, kuna ükski säte ei kohusta õnnetuses kannatada saanud ametnikku võtma institutsiooni poolt määratud arstiga otse ühendust konsultatsiooni kokkuleppimiseks.
   Lõpetuseks heidab hageja kostjale ette personalieeskirjade artiklis 24 sätestatud hoolitsemiskohustuse rikkumist, kuna see ei arvestanud nõuetekohaselt hageja huvidega ja ei käitunud vastavalt oma personalieeskirjadest tulenevatele kohustustele.